У паняцця ёсць і іншыя значэнні, гл. Уланаўшчына.

**Ула́наўшчына** (трансліт.: *Ulanaŭščyna*, руск.: Улановщина) — вёска ў Маладзечанскім раёне Мінскай вобласці. Уваходзіць у склад Красненскага сельсавета. Знаходзіцца за 12 км на паўднёвы ўсход ад горада Маладзечна, за 66 км ад Мінска.

Гісторыя
--------

З канца XVIII стагоддзя вёска вядома як прыватнае ўладанне. Знаходзілася ў Вілейскім павеце Мінскай губерні Расійскай імперыі. Належала памешчыкам Базарэвічу і Яблонскаму. У другой палове XIX стагоддзя вёска ў складзе маёнтка Воўкаўшчына, у Краснасельскай воласці Вілейскага павета Віленскай губерні. У 1861 годзе 34 рэвізскія сялянскія душы, уласнасць памешчыка Юркевіча. У 1870 годзе цэнтр Уланаўшчынскай сельскай грамады, у склад якой уваходзілі 20 населеных пунктаў. У пачатку XX стагоддзя 241 дзесяціна зямлі.

Савецкая ўлада абвешчана ў лістападзе 1917 года. З лютага да снежня 1918 года вёска акупіравана войскамі Германіі. 25 сакавіка 1918 года тэрыторыя абвяшчалася часткай Беларускай Народнай Рэспублікі. З снежня 1918 года адноўлена савецкая ўлада, з 1 студзеня 1919 года тэрыторыя ў складзе БССР, з 27 лютага 1919 года — у ЛітБел ССР. У час польска-савецкай вайны з ліпеня 1919 года да ліпеня 1920 года і з кастрычніка 1920 года занята польскімі войскамі.

З 1921 года ў складзе Польскай Рэспублікі, належала да Віленскага ваяводства, Вілейскага павета, гміны Краснае.

З 1939 года ў БССР, з 12 кастрычніка 1940 года цэнтр Уланаўшчынскага сельсавета Радашковіцкага раёна Вілейскай вобласці. У Вялікую Айчынную вайну з канца чэрвеня 1941 года да пачатку ліпеня 1944 года акупіравана нацыстамі. З 20 верасня 1944 года ў Маладзечанскай вобласці. У 1950 годзе створаны калгас «Новы шлях». З 16 ліпеня 1954 года ў Красненскім сельсавеце, з 20 студзеня 1960 года ў Маладзечанскім раёне Мінскай вобласці. Землі ў складзе калгаса «Прагрэс». У вёсцы размешчана школа.

Насельніцтва
------------

* 1800 год — 54 жыхары, 8 двароў.
* 1866 год — 95 жыхароў, 11 двароў.
* 1897 год — 142 жыхары, 23 двары.
* 1921 год — 187 жыхары, 31 двор.
* 1931 год — 206 жыхароў, 34 двары.
* 1969 год — 219 жыхароў, 57 двароў.
* 2001 год — 95 жыхароў, 47 гаспадарак.
* 2010 год — 52 жыхары, 29 гаспадарак.

Заўвагі
-------

1. ↑  Назвы населеных пунктаў Рэспублікі Беларусь: Мінская вобласць: нарматыўны даведнік / І. А. Гапоненка, І. Л. Капылоў, В. П. Лемцюгова і інш.; пад рэд. В. П. Лемцюговай. — Мн.: Тэхналогія, 2003. — 604 с. ISBN 985-458-054-7. (DJVU)
2. ↑  Wykaz miejscowości Rzeczypospolitej Polskiej, Warszawa 1938, wolumin — 1, s. 58.
3. ↑
4. ↑  Skorowidz miejscowości Rzeczypospolitej Polskiej — Tom VII — Część II — Ziemia Wileńska — Powiaty: Brasław, Duniłowicze, Brasław i Wilejka, Główny Urząd Statystyczny Rzeczypospolitej Polskiej, Warszawa 1923, s 84.
5. ↑  Wykaz miejscowości Rzeczypospolitej Polskiej, Warszawa 1938, wolumin — 1, s. 28

Літаратура
----------

* Ułanowszczyzna, wieś, powiat wilejski, gmina Krasnesioło // Słownik geograficzny Królestwa Polskiego i innych krajów słowiańskich. Tom XII: Szlurpkiszki — Warłynka (польск.). — Warszawa, 1892. — S. 792.
* Гарады і вёскі Беларусі: Энцыклапедыя. Т. 8: Мінская вобласць, кн. 3 / рэдкал.: Т. У. Бялова (дырэктар) і інш. — Мн.: Беларуская Энцыклапедыя імя Петруся Броўкі, 2012. — 624 с.: іл. — 2 000 экз. — ISBN 978-985-11-0636-9.

Спасылкі
--------

* Лагатып Вікісховішча На Вікісховішчы пакуль няма медыяфайлаў па тэме, але Вы можаце загрузіць іх

| ⛭**Красненскі сельсавет** |
| --- |
| Цэнтр | Краснае |
| Аграгарадкі | Відзеўшчына |
| Вёскі | 
* Абрэмаўшчына
* Баяры
* Воўкаўшчына
* Гірдзі
* Грунцішкі
* Івонцавічы
* Іўкі
* Казлы
* Калошаўшчына
* Канчаны
* Касцюшкі
* Красоўшчына
* Кромаўшчына
* Ласі
* Мазалі
* Малашкі
* Малыя Кашэўнікі
* Плябань
* Равякі
* Ракуцёўшчына
* Свечкі
* Сурынты
* Сухадольшчына
* Татаршчына
* Уланаўшчына
* Уша

 |